钦定古今图书集成/理学汇编/字学典/第104卷 > 唐元度
## 钦定古今图书集成/理学汇编/字学典/第104卷 > 唐元度

按《唐书艺文志》：“唐元度，文宗时待诏，著《九经字样》一
卷。”

按：《旧唐书文宗本纪》：“开成二年，太学立石壁《九经》，上
令翰林勒字官唐元度复校字体。”

按《东观馀论》，“元度十体中作飞白书，与散隶相近，但
增缥缈萦举之势，又全用楷法。”

按《宣和书谱》：“唐元度精于小学，动不离规矩，至于推
原字画，使有指归，横斜曲直，偏傍上下，必就楷则。考
其用意精深，非特记姓名而已，真可列于六艺，施之
后学，得以模仿作《九经》字样，辨证谬误。又为十体，曰
古文，曰大篆，曰小篆，曰八分，曰飞白，曰薤叶，曰垂针，
曰垂露，曰鸟书，曰连珠。”网罗古今，绳墨盖亦无遗。然
责其疏放纵逸，则非所长。文宗时待诏翰林，论书最
详，惜其出于法中，而不能遗法以见意，是以议者讥
其“太胶”云。今御府所藏书四：篆书、千文，正书，论书十，
体书二：